รัฐบาลไทย-ข่าวทำเนียบรัฐบาล-มท.1 ลงพื้นที่เมืองอุบลฯ เยี่ยมชมพิพิธภัณฑ์วัดบูรพา ปะอาวเหนือ และเป็นประธานประชุมติดตามการขับเคลื่อนงานตามนโยบายรัฐบาลและภารกิจสำคัญของกระทรวงมหาดไทยร่วมกับส่วนราชการ
วันอังคารที่ 28 กุมภาพันธ์ 2566
28/02/2566
มท.1 ลงพื้นที่เมืองอุบลฯ เยี่ยมชมพิพิธภัณฑ์วัดบูรพา ปะอาวเหนือ และเป็นประธานประชุมติดตามการขับเคลื่อนงานตามนโยบายรัฐบาลและภารกิจสําคัญของกระทรวงมหาดไทยร่วมกับส่วนราชการ
มท.1 ลงพื้นที่เมืองอุบลฯ เยี่ยมชมพิพิธภัณฑ์วัดบูรพา ปะอาวเหนือ และเป็นประธานประชุมติดตามการขับเคลื่อนงานตามนโยบายรัฐบาลและภารกิจสําคัญของกระทรวงมหาดไทยร่วมกับส่วนราชการ ย้ํา นายอําเภอเป็นกลไกสําคัญในการทําให้สังคมดี ถ้าอําเภอดี จังหวัดและสังคมก็จะดี
เมื่อวันที่ 27 ก.พ. 66 เวลา 10.00 น. ที่พิพิธภัณฑ์วัดบูรพา ปะอาวเหนือ อ.เมืองอุบลราชธานี จ.อุบลราชธานี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ลงพื้นที่เยี่ยมชมศูนย์หัตถกรรมเครื่องทองเหลืองบ้านปะอาว และติดตามการดําเนินงานกลุ่มทอผ้าไหมบ้านทุ่งนาเพียง และศูนย์พัฒนาเด็กเล็กองค์การบริหารส่วนตําบลปะอาว โดย นายสุทธิพงษ์ จุลเจริญ ปลัดกระทรวงมหาดไทย นายแมนรัตน์ รัตนสุคนธ์ อธิบดีกรมการปกครอง นายชยาวุธ จันทร อธิบดีกรมที่ดิน นายอรรษิษฐ์ สัมพันธรัตน์ อธิบดีกรมการพัฒนาชุมชน นายพงศ์รัตน์ ภิรมย์รัตน์ อธิบดีกรมโยธาธิการและผังเมือง นายขจร ศรีชวโนทัย อธิบดีกรมส่งเสริมการปกครองท้องถิ่น นางชัชดาพร บุญพีระณัช รองอธิบดีกรมป้องกันและบรรเทาสาธารณภัย ร่วมลงพื้นที่ โดยมี นายชลธี ยังตรง ผู้ว่าราชการจังหวัดอุบลราชธานี พร้อมด้วยหัวหน้าส่วนราชการ ผู้บริหารองค์กรปกครองส่วนท้องถิ่น กํานัน ผู้ใหญ่บ้าน และประชาชนในพื้นที่ ร่วมให้การต้อนรับ
โอกาสนี้ พลเอก อนุพงษ์ เผ่าจินดา เข้ากราบนมัสการพระครูศรีพิพัฒนคุณ รองเจ้าคณะอําเภอเมืองอุบลราชธานีเจ้าอาวาสวัดเรียบปะอาวใต้ และพระครูสุตบูรพาสถิต เจ้าคณะตําบลปะอาว เจ้าอาวาสวัดบูรพาปะอาวเหนือ และพบปะกํานัน ผู้ใหญ่บ้าน ประชาชนในพื้นที่ พร้อมรับชมการแสดงของดีเมืองปะอาวโดยนักเรียนในพื้นที่ และก่อนเดินทางไปศาลากลางจังหวัด ได้เข้าตรวจเยี่ยมศูนย์พัฒนาเด็กเล็กองค์การบริหารส่วนตําบลปะอาว ซึ่งปัจจุบันมีนักเรียน 49 คน ครูและผู้ดูแลเด็ก รวม 4ท่าน ซึ่งภายในศูนย์ได้พัฒนาพื้นที่ส่งเสริมการเรียนรู้แปลงผักสวนครัว การจัดทําถังขยะเปียกลดโลกร้อน และสนามเด็กเล่นที่ประยุกต์ตามแนวทางสนามเด็กเล่นสร้างปัญญา
พลเอก อนุพงษ์ เผ่าจินดา กล่าวว่า ขอชื่นชมพี่น้องประชาชนชาวตําบลปะอาวผู้มีจิตใจมุ่งมั่นในการ รักษาศิลปวัฒนธรรมของบรรพบุรุษให้คงอยู่สืบทอดสืบสานอย่างยาวนาน และร่วมกันสร้างเป็นพิพิธภัณฑ์เพื่อถ่ายทอดประวัติศาสตร์ ให้เป็นที่เรียนรู้ ผูกพัน ส่งต่อรุ่นสู่รุ่น ไปยังเด็ก เยาวชน และลูกหลาน ในอนาคตต่อไป ทั้งนี้ ขอให้ท่านผู้ว่าราชการจังหวัดอุบลราชธานี และส่วนราชการที่เกี่ยวข้องในการพัฒนาแหล่งท่องเที่ยวในพื้นที่ ต้องคํานึงถึง "วิถีชีวิตของผู้คน" เป็นสําคัญ เพื่อรักษาไว้ซึ่งสิ่งที่ดีงามให้คงอยู่คู่กับชุมชนอย่างยั่งยืน
นายสวัสดิ์ ดวงแก้วนายกองค์การบริหารส่วนปะอาว กล่าวว่า ตําบลปะอาว มีพื้นที่หมู่ที่ 3 หมู่ที่ 4 หมู่ที่ 5 และหมู่ที่ 6 มีประชากร 5,712 คน รวม 8 หมู่บ้าน ประชากรส่วนใหญ่ประกอบอาชีพเกษตรกรรม มีวัฒนธรรมประเพณีอันดีงาม โดยจัดให้มีการทําบุญตักบาตรถนนสายวัฒนธรรมทุกวันขึ้น 5 ค่ําและแรม 5 ค่ํา และนอกจากประชาชนประกอบอาชีพเกษตรกรรมแล้ว ยังประกอบอาชีพเสริมด้านการทอผ้า โดยเฉพาะกลุ่มทอผ้าไหมบ้านปะอาวได้รับรางวัล OTOP 5 ดาวเป็นเวลาติดต่อกันหลายปี และกลุ่มอาชีพหัตถกรรมทองเหลืองโบราณซึ่งเป็นการสืบทอดภูมิปัญญาท้องถิ่นอันล้ําค่าของชาวบ้านปะอาวที่ส่งต่อจากรุ่นสู่รุ่น และยังมีกลุ่มอาชีพอื่นซึ่งได้ดําเนินการพัฒนาต่อไป
จากนั้น เวลา 11.30 น. ที่ห้องประชุมพรหมวรราช ชั้น 4 ศาลากลางจังหวัดอุบลราชธานี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมติดตามขับเคลื่อนงานตามนโยบายสําคัญของกระทรวงมหาดไทย โดยได้กําชับผู้ว่าราชการจังหวัดอุบลราชธานีและหน่วยงานที่เกี่ยวข้องในการดําเนินงานในประเด็นที่สําคัญ 3 ประเด็น ได้แก่ 1) ปัญหาภัยแล้ง ไฟป่า หมอกควัน ต้องสร้างการมีส่วนร่วมของทุกภาคส่วน ด้วยการกําหนดมาตรการและรณรงค์ขอความร่วมมืองดการเผาในที่โล่ง ด้วยกลไกท้องที่และท้องถิ่น ดําเนินการให้สามารถลดจุด hotspot การลดแหล่งกําเนิดจากการใช้ยานพาหนะ ฝุ่น ควันดํา ลดแหล่งกําเนิดจากการก่อสร้าง การอุตสาหกรรม และรณรงค์สร้างการรับรู้ทุกช่องทางอย่างต่อเนื่อง 2) ปัญหายาเสพติด ที่เป็นปัญหารุนแรง ส่งผลกระทบกับพี่น้องประชาชน ขอให้ผู้ว่าราชการจังหวัดใช้กลไก ผอ.รมน.จังหวัด บูรณาการกองกําลังทหารตํารวจและทุกหน่วยงานที่เกี่ยวข้อง ลด Demand Side และปราบปราม Supply Side ของยาเสพติด ทําการตรวจคัดกรองบุคลากรภาครัฐไม่ให้มีส่วนเกี่ยวข้องกับยาเสพติด และเตรียมการด้านการฟื้นฟูสมรรถภาพทางสังคม โดยใช้กลไกกํานัน ผู้ใหญ่บ้าน และผู้เกี่ยวข้องทําการคัดกรอง เพื่อดําเนินการตามมาตรการที่กําหนด และ 3) การบริหารจัดการขยะ ขอให้ดําเนินการส่งเสริมการคัดแยกขยะซึ่งตอบโจทย์ 3Rs ใช้น้อย ใช้ซ้ํา นํากลับมาใช้ใหม่ เพื่อส่งเสริมให้การจัดทําถังขยะเปียกลดโลกร้อน เป็นไปตามมาตรฐานที่กําหนดไม่ให้มีก๊าซมีเทนลอยขึ้นสู่ชั้นบรรยากาศ ขยะเปียกจะได้ไม่ถูกทิ้งลงในแหล่งน้ําไปสร้างปัญหามลพิษในน้ํา และขอฝากให้ช่วยกันรณรงค์ให้คนทิ้งขยะในที่ทิ้ง เพื่อความสะอาดและความเป็นระเบียบเรียบร้อยของบ้านเมือง
"ขอเป็นกําลังใจและขอชื่นชมการทํางานอย่างต่อเนื่อง ทั้งนี้ นายอําเภอคือกําลังสําคัญในการขับเคลื่อนการดําเนินงานตามนโยบายรัฐบาลและภารกิจสําคัญของกระทรวงมหาดไทย เพราะถ้าท่านนายอําเภอดูแลพื้นที่เป็นอย่างดี จังหวัดก็จะดี นายอําเภอจึงเป็นผู้ที่จะทําให้ประเทศชาติเดินไปข้างหน้าได้ จึงขอให้ท่านนายอําเภอ ซึ่งเป็นขุนพลคนสําคัญ ทําให้ทุกหมู่บ้าน ทุกตําบล ทุกอําเภอดี จังหวัดและสังคมก็จะดี ความผาสุกก็จะเกิดขึ้น ประชาชนก็จะมีแต่ความสุขอย่างยั่งยืน" มท.1 กล่าวย้ําในช่วงท้าย